Građani Splita i okolice pogođeni su kataklizmičkim požarom, a nakon što su herojskim naporima uspjeli obraniti svoje domove, jutros se mnogi pitaju zašto je izostala reakcija državne vlasti koja ih je, smatraju oni, ostavila na cjedilu.



Da njihov bijes nije bez razloga trudi se dokazati HDZ koji se sinoć, dok je Dalmacija gorjela, preko svog službenog Twitter profila hvalio izbornom pobjedom i činjenicom da su dominantna politička snaga u zemlji.



Da jutro za njih nije pametnije od večeri dokazao je HDZ-ovac Željko Reiner koji je jutros, više od 28 sati otkad se Dalmacija bori s kataklizmom, javnosti poručio kako je primio vijest o požaru.



- Sa tugom i bolom sam primio vijest da se u dijelovima Dalmacije posljednja dva dana odvija drama s vatrenom stihijom.

Naime, prema gruboj procjeni, u požarima koji su već 27 sati aktivni na potezu od Omiša do Splita gdje je vatra ugrozila i sam grad, progutano je 4500 hektara guste borove šume, niskog raslinja i maslinika, izgorjelo je nekoliko kuća, gori kod Šibenika.

Iskreno se suosjećam sa svim građanima kojima je ova strahota nanijela emocionalnu i materijalnu štetu u nadi da se zahvaljujući našim hrabrim i požrtvovnim vatrogasnim, vojnim i policijskim snagama ova pogibelj uskoro biti obuzdana.





